**სონია იონჩევა** ( ბულგ. Соня Йончева  ; დ. 25 დეკემბერი, 1981 ) — ბულგარელი საოპერო სოპრანო .

ადრეული წლები
-------------

იონჩევა დაიბადა ბულგარეთში, პლოვდივში. 6 წლის ასაკიდან ის „მუშაობდა", მისივე თქმით *Metropolis-* ისთვის მიცემულ ინტერვიუში.  სწავლობდა ფორტეპიანოსა და ვოკალს პლოვდივის მუსიკისა და ცეკვის ეროვნულ სკოლაში. თინეიჯერობის წლებში იგი უძღვებოდა ბულგარულ სატელევიზიო შოუს მუსიკის შესახებ.  მან მოიგო რამდენიმე მუსიკალური კონკურსი ბულგარეთში 2000 და 2001 წლებში, მათ შორის ერთობლივი გამარჯვება ჰქონდა ძმასთან ერთად ბულგარეთის ეროვნული ტელევიზიის მიერ ორგანიზებულ კონკურსში .

მან მიიღო უმაღლესი განათლება კლასიკურ სიმღერაში დანიელ ბორსტთან ჟენევის კონსერვატორიაში და მიენიჭა მაგისტრის ხარისხი 2009 წელს.

კარიერა
-------

იონჩევა იყო უილიამ კრისტის ახალგაზრდა მომღერლების აკადემიის „Jardin des Voix" მოწვეული მონაწილე 2007 წელს. 

იონჩევა 2010 წლის Operalia-ს კონკურსისა და სპეციალური CulturArte პრიზის პირველი ადგილის მფლობელი ქალი იყო.   2011 წლის მაისში მან განასახიერა კლეოპატრა *ჯულიო ჩეზარეს* კოპროდუქციაში Atelier lyrique de Tourcoing [fr] ის მიერ და Opéra de Reims [fr],  რომლის წარმოდგენები ასევე გაიმართა ვერსალის სამეფო ოპერაში.  ივნისში მან შეასრულა *L'elisir d'amore-* ში, როგორც ადინამ.  

მისი დებიუტი მეტროპოლიტენ ოპერაში შედგა 2013 წლის ნოემბერში, როდესაც *რიგოლეტოში* ჯილდას როლი შეასრულა.  2014 წელს Met-ზე მან იმღერა თავისი სასცენო როლის დებიუტი, როგორც მიმი ( *La bohème* ) ნოემბერში, ხოლო დეკემბერში შეასრულა ვიოლეტას როლი ( *La traviata* ).  2015 წელს იგი გამოჩნდა დეზდემონას როლში *ოტელო* მეტროპოლიტენის ოპერის სეზონის გახსნის სპექტაკლში  და 2016 წლის სექტემბერში მისი დებიუტი შედგა როგორც *ნორმა* სამეფო ოპერის თეატრში, სადაც მან იმღერა ანტონიას პარტია *Les contes d'Hoffmann* იმავე წლის ნოემბერში. 

2017 წლის ივნისში მისი დებიუტი შედგა ლა სკალას თეატრში მიმიის როლით *La bohème-* ში.  მისი დებიუტი შედგა პუჩინის *ტოსკას* მთავარ როლში განსახიერებისას მეტროპოლიტენ ოპერაში 2017/18 წლების სეზონზე. ამ შესრულებამკრიტიკოსების დიდი მოწონება. იონჩევამ დაამყარა რეკორდი, როგორც პირველმა მომღერალმა, რომელიც მთავარ როლებს ასრულებდა მეტროპოლიტენის ოპერის სამ კინო-თეატრში ერთ სეზონზე (ტოსკა, მიმი La bohème-ში და ლუიზა მილერი 2017/18 სეზონზე).   სხვა როლური დებიუტები 2017/18 სეზონში არის *ლუიზა მილერი* მეტროპოლიტენ ოპერაში და ელისაბედ დე ვალუა *დონ კარლოსში,* პარიზის ოპერაში. იმოგენის როლის დებიუტი, ბელინის *Il Pirata-* ში, შედგა 2018 წლის ივნისში, ლა სკალაში. ამ ნაწარმოების პირველი სპექტაკლი 1958 წელს მარია კალასის მონაწილეობით დაიდგა. როგორც პრესამ გამოაცხადა, სონიას სპექტაკლი „აუცილებლად იმსახურებდა იონჩევა ლა სკალას დარბაზში შესვლას. დიდებული კალასის გვერდით".   2018 წლის ზაფხულში იონჩევამ ზალცბურგის ფესტივალზე იმღერა პოპეას როლი *L'incoronazione di Poppea-* ში.

იონჩევამ 2018/19 წლების სეზონი დაიწყო *მედეეს* მთავარი როლის შესრულებისას ბერლინის დადგმაში, რომელსაც დირიჟორობდა დანიელ ბარენბოიმი. სხვა სპექტაკლები 2018/19 წლებში მოიცავდა დეზდემონას როლს ვერდის *ოტელოში* და *იოლანტას* სატიტულო ნაწილს მეტროპოლიტენ ოპერაში.

2019 წლის გაზაფხულზე სონია იონჩევამ გამოაცხადა, რომ ის მეორე შვილს ელოდება მომავალ შემოდგომაზე  რის შედეგადაც შეწყვიტა სიმღერა 2019 წლის ივლისის შუა რიცხვებიდან ნოემბრის ჩათვლით. იგი სცენაზე დაბრუნდა პუჩინის გალა კონცერტებზე ჰამბურგის ელბის ფილარმონიაში, მოსკოვის ჩაიკოვსკის დარბაზში და სოფიაში. 

2020 წლის გაზაფხულზე, იონჩევა სცენაზე დაბრუნდა პირველად კოვიდ-პანდემიის შემდეგ, ლუდვიგ ვან ბეთჰოვენის *მე-9 სიმფონიით* ჟენევის ვიქტორიას დარბაზში. 

2020 წლის ივნისში იონჩევამ გამოაცხადა თავისი ი კომპანიის SY11-ის შექმნა და დაანონსა კომპანიის მიერ ორგანიზებული გალა კონცერტი აგვისტოსთვის პლოვდივის რომაულ თეატრში. 

სონია იონჩევამ 2021 წელი დაიწყო მეტროპოლიტენის ოპერის „Met Stars Live in Concert" კონცერტების სერიაში მონაწილეობით, სადაც ის მღეროდა არიებს და სიმღერებს გერმანიის შუსენრიდის სააბატოდან .

პირადი ცხოვრება
---------------

იონჩევა დაქორწინდა ვენესუელელ დირიჟორ დომინგო ჰინდოიანზე 2014 წლის ივლისში და ისინი ცხოვრობენ შვეიცარიის ვოს კანტონში. წყვილს ჰყავს ვაჟი, მატეო, რომელიც დაიბადა 2014 წლის 6 ოქტომბერს. 2019 წლის ოქტომბერში მათ ქალიშვილი სოფია შეეძინათ. მისი უმცროსი ძმა მარინ იონჩევი ყოფილი როკ მომღერალია და ახლა იონჩევას გვერდით საოპერო კონცერტებზე გამოდის.

რესურსები ინტერნეტში
--------------------

* 

* ოფიციალური საიტი
* 

* სონია იონჩევა — კინოფილმების ინტერნეტ-მონაცემთა ბაზა (ინგლისური)
* Sonya Yoncheva at Opéra national de Paris
* Sonya Yoncheva დაარქივებული 2019-04-23 საიტზე Wayback Machine.  at Sony Classical
* Sonya Yoncheva at Medici.tv

სქოლიო
------

1. ↑  Martina Müller.  (2016-01-11) Die bulgarische Sopranistin Sonya Yoncheva de. *Metropolis*.  დაარქივებულია ორიგინალიდან — 2016-08-26. ციტირების თარიღი: 2016-08-25.
2. ↑  Michael Cooper.  (2014-11-27) A Last-Minute Sensation. *The New York Times*. ციტირების თარიღი: 2014-12-26.
3. ↑  Bulgarian soprano and Romanian tenor triumph in Operalia. *Gramophone* (2010-05-04). ციტირების თარიღი: 2014-12-26.
4. ↑  CulturArte prize.
5. ↑  Jules César en Egypte. *Musicaviva.free.fr*. ციტირების თარიღი: 2019-09-14.
6. ↑  Langlois.  (2011-05-22) Christophe Dumaux, nouveau Jules César. *ResMusica*.
7. ↑  Les Nuits Musicales Sainte Victoire – 6ème édition 2011. *Peynier.net* (2011-04-04). ციტირების თარიღი: 2019-09-14.
8. ↑  Borodine.  (2011-06-26) "Elixir d'amour "enchanteur des spectateurs. *RMTnews International*. ციტირების თარიღი: 2019-09-14.
9. ↑  Tommasini, Anthony (2013-12-07). „Musical Chairs at the Met". *The New York Times*. ციტირების თარიღი: 2014-12-26.
10. ↑  Sonya Yoncheva, soprano. *Operabase*. ციტირების თარიღი: 11 January 2018.
11. ↑  F. Paul Driscoll.  (December 2015) *Otello* – 21 September 2015 review. *Opera News*.  დაარქივებულია ორიგინალიდან — 28 ივნისი 2017. ციტირების თარიღი: 16 January 2018.
12. ↑  Valencia.  (2016-11-08) Review: Les Contes d'Hoffmann (Royal Opera House). *WhatsOnStage.com*.
13. 1 2  Mattioli, Alberto (2017-06-14). „Cantare Bohème alla Scala non è roba vecchia, è storia". *La Stampa*. ციტირების თარიღი: 2018-02-22.
14. 1 2  Sonya Yoncheva / Calendar. ციტირების თარიღი: 11 January 2018.
15. ↑  Sonya Yoncheva to Replace Kristine Opolais in Premiere Performances of Metropolitan Opera's New *Tosca*.  დაარქივებულია ორიგინალიდან — 2017-06-16. ციტირების თარიღი: 2017-12-01.
16. ↑  Imam, James (2018-07-02). „Sonya Yoncheva triumphs in Il pirata at La Scala". *Bachtrack*.
17. ↑  Sonya Yoncheva Cancels Forthcoming Stage Performances Due to Second Pregnancy. ციტირების თარიღი: 11 March 2019.
18. ↑   *Website Sonya Yoncheva*,. წაკითხვის თარიღი: 2021-02-08
19. ↑   *OperaWire article*,. წაკითხვის თარიღი: 2021-02-08
20. ↑   *Calendar website Sonya Yoncheva (Past Events)*,. წაკითხვის თარიღი: 2021-09-05